VIDEO: Românii din Cernăuţi acuză autorităţile 
ucrainene că bat bărbaţii și îi mobilizează în condiţii 
umilitoare 


e 16 aprilie 2024 o 


Situaţia este tensionată în Cernăuţi, regiune unde locuiesc 


mulţi români, în condiţiile în care autorităţile ucrainene 
continuă mobilizările în rândul populaţiei pentru a mări 


efectivele de soldaţi care luptă pe front împotriva Rusiei. 


Etnicii din satele cu populaţie românească din regiunea Cernăuţi susţin că 


autorităţile ucrainene mobilizează bărbaţii în condiţii umilitoare. 


Într-o înregistrare video transmisă cotidianului Monitorul de Suceava este 
surprinsă o scenă din seara zilei de sâmbătă, 13 aprilie, din satul 
Mogoşeşti (Bairachi), din ţinutul Herţa. Satul se află în zona punctului de 


trecere a frontierei de la Racovăț, din judeţul Botoşani. 


În imagini se văd mai multe persoane întinse la pământ sau în genunchi, 


cu cătuşe, iar în jurul lor sătenii protestează faţă de ridicarea bărbaţilor. 


O femeie din Bairachi spune că cei patru bărbaţi încătuşaţi de ucraineni se 
întorceau de la muncă şi nu ar fi încercat să fugă în România pentru a 
scăpa de război, deşi acesta este pretextul pentru care au fost arestaţi. 


Unul din ei a fost eliberat în cursul zilei de duminică şi a revenit acasă. 


„Se poartă cu noi, românii, mai rău ca cu un câine. Eu am ajuns prima 
acolo şi unul din băieţi era plin de sânge, de cum l-au bătut. L-au şters pe 
faţă să nu se vadă că e bătut. Le-au luat telefoanele şi nu au mai putut 
anunţa familiile ce s-a întâmplat cu ei. Au spus că au vrut să fugă în 
România, dar de aici până la graniţă sunt mulţi kilometri. Dar au spus asta 


ca să aibă acoperire”, a povestit o femeie din sat. 


„Aceia care au bani stau liniștiți” 


O altă femeie descrie situaţia din Bairachi ca fiind extrem de tensionată. 


„Sunt mai mulţi bărbaţi de la noi din sat care au fost trimişi pe front. Până 
acum nu a murit nimeni şi vrem să se întoarcă acasă cu toţii vii și 
nevătămaţi. Chiar şi directorul şcolii a fost mobilizat încă din primele zile 
de război. A fost acasă în permisie şi apoi a plecat înapoi, dar între timp a 
fost dat dispărut. Au venit să-l caute acasă de mai multe ori, dar nimeni nu 


ştie nimic de el”, a relatat o femeie din satul amintit. 


Oamenii spun că incidentul de sâmbătă seară nu este un caz izolat şi că 


acelaşi lucru se întâmplă în majoritatea satelor din regiunea Cernăuţi. 


„Da, e adevărat, suntem cetăţeni ucraineni. Avem şi drepturi, şi obligaţii, 
dar noi, oamenii simpli, suntem cei mai expuşi. Bărbaţii noştri sunt luaţi 
şi trimişi la război, în timp ce aceia care au bani stau liniştiţi şi se plimbă 


zw 


fără nici o grijă”, a povestit o femeie din Bairachi. 


La acțiunea de sâmbătă seară au participat circa 20 persoane din rândul 
forțelor de recrutare ucrainene, iar cei mai mulți dintre ei, în jur de 15 
persoane, erau în civil, cel mai probabil pentru a-i putea depista mai uşor 


pe cei vizaţi. 

Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 

